नगद र गहना लुट्न महिलाको हत्या गर्ने दुर्इजना प्रहरी हिरासतमा | Ujyaalo Online:: Nepal News, Nepali Samachaar
काभ्रे – काभ्रेको पनौती नगरपालिका–७, कि तीलकुमारी देउजाको हत्या गरी नगद तथा गहना लुट्नेहरुलाई प्रहरीले पक्राउ गरी सार्वजनिक गरेको छ ।
गएको असार २० गते राति देउजाको हत्या गरी नगद र गहना लुट्ने रामेछाप खाडादेवी गाउँपालिका वडा नम्बर ७ बस्ने राजबहादुर थामी र सिन्धुपाल्चोक सुनखानी–७, का सन्तोष थामीलाई २१ दिनपछि पक्राउ गरी जिल्ला प्रहरी कार्यालय काभ्रेले सार्वजनिक गरेको हो । देउजा पनौतीमा भट्टी सञ्चालन गरेर बस्ने गरेको प्रहरीले जनाएको छ । राजबहादुर थामी भने ज्यामीको काम गर्ने र देउजाकै घरमा कोठा भाडामा लिएर बस्ने गरेका थिए ।
प्रहरीका अनुसार घटनाको दिन दुवै जना थामीले देउजासँगै बसेर भट्टीमा रक्सी खाएका थिए । केही समयपछि देउजा सुत्न गइन् । राजबहादुर र सन्तोषले पुनः रक्सी खाँदै देउजालाई हत्या गरेर नगद तथा सुनका गहना लुट्ने योजना बनाएको स्वीकार गरेका छन् ।
जिल्ला प्रहरी कार्यालय काभ्रेका प्रमुख तथा एसपी रविराज खड्काले राजबहादुर र सन्तोषले देउजाको हत्या गरेको पुष्टि गर्नुभयो । हत्या गरेर भाग्दै गरेका राजबहादुर र सन्तोष देउजाकै घरमा भएको मोटरसाइकल लिएर भागेका थिए ।
भाग्दै गरेको अवस्थामा नियमित चेकिङको क्रममा साँगा चौकीले राजबहादुरलाई पक्रन सफल भए पनि सन्तोष भने फरार थिए । सन्तोषलाई पनि महानगरिय वृत बालाजुले पक्राउ गरेपछि बुधबार प्रहरीले पत्रकार सम्मेलन नै गरेर उनीहरुलाई सार्वजनिक गरेको थियो ।
इलाका प्रहरी कार्यालय बनेपा अन्र्तगत मुद्धा चलाइएका दुवैलाई कर्तव्य ज्यान सम्बन्धी मुद्धा लगाएको इलाका प्रहरी कार्यालय बनेपाका प्रमुख एवं प्रहरी निरीक्षक सुनिलजंग शाहले जानकारी दिनुभयो ।
अभिनेत्री अंकिता लोखण्डेसँग लामो समयसम्म सम्बन्धमा रहेका सुशान्तले पछि अंकितालाई छोडेर कृतिसँग डेट गर्न सुरु गरेका थिए । तर अहिले कृतिसँगको सम्बन्ध पनि टुटेको छ ।
सुशान्त र अंकिता टेलिभिजनको चर्चित शो पवित्र रिश्तामा एकसाथ काम गरेका थिए । यही शोका क्रममा सुशान्त र अंकिता नजिक भएका थिए । लामो समयसम्म एकसाथ काम गरेपछि सुशान्तले टेलिभिजन छोडेर बलिउड फिल्ममा करियर सुरु गरेका थिए ।
बलिउडमा फिल्म ‘काई पो चे’बाट डेब्यू गरेका सुशान्त त्यसपछि अंकितासँग टाढा भएका थिए । फिल्ममा काम गर्न थालेपछि सुशान्तले अंकितालाई समय दिन छोडेका थिए ।
एक पछि अर्को फिल्ममा काम गर्दै गएपछि सुशाान्तले अंकितासँग ब्रेकअप गरेका थिए । ब्रेकअपपछि अंकिताको हालत निकै खराब भएको थियो । यस हालतबाट बाहिर निस्कन उनलाई लामो समय लागेको थियो ।
अंकिता ब्रेकअप पछि बाहिरी दुनियाँ तथा अभिनय छोडेर एक्ली भएकी थिइन् । यता सुशान्त भने अभिनेत्री कृति सेननसँग डेट गर्न सुरु गरेका थिए । सुशान्त र कृतिले फिल्म ‘राब्ता’मा एकसाथ काम गरेका थिए ।
यही फिल्मका क्रममा यी दुइबीचको सम्बन्ध गहिरिएको थियो । तर अहिले फेरि सुशान्त र कृति पनि छुट्टिएको खबरहरु सार्वजनिक भएका छन् । यो सम्बन्ध टुट्नु पनि सुशान्तको पुरानै बानीका कारण हो ।
सुशान्त यतिबेला उनको फिल्म ‘किजी और मैनी’को छायाँकंनका क्रममा जमशेदपुरमा छन् भने कृति फिल्म ‘हाउसफुल ४’ का लागि लण्डनमा छिन् ।
उनको यही आवश्यकताभन्दा बढी नजिक हुने बानीका कारण उनीसँग काम गरिरहेकी अभिनेत्रीले निर्मातालाई भनेर फिल्मको छायाँकंन पनि रोकिएका खबर केही दिन अगाडि आएका थिए ।
केही समय अघि आएका खबरहरुका अनुसार सुशान्त राजपुतको जोडीको रुपमा अभिनेत्री श्रद्धा कपूरलाई साइन गरिएको थियो ।
श्रद्धालाई साइन गरेपछि यो कुरा कृतिलाई चित्त बुझेको थिएन । कृतिले श्रद्धालाई किन साइन गरिएको भन्दै निर्माता निर्देशकसामु आपत्ति जनाएकी थिइन् ।